cyanic-selkie/wikianc huggingface dataset:
சந்திரயான்-1
நிலாப் பரப்பில் மொத்தல் கலம் தாக்குதல்
நிலா மொத்தல் கலம் நிலா மேற்பரப்பில் இருந்து 100கிமீ தொலைவில் இருந்தபோது தாய்க்கலத்தில் இருந்து பிரிந்து தனது இறங்கலை 14:36 UTC நேரத்தில் தொடங்கி இயக்கத்தை கட்டற்ற வீழ்ச்சியாக 30 மணித்துளிகள் தொடர்ந்தது. அது விழுந்ததும் தகவலைத் தாய்க்கலத்துக்கு அனுப்ப, தாய்க்கலம் அதைப் புவிக்கு அனுப்பியது.அடுத்து குத்துயர அளவி சந்திரயான் -2 திட்டத்தில் நிலாத்தரையில் தரையூர்தியை இறக்க ஆயத்தப்படுத்துவற்கு தேவப்படும் அளவீடுகள் எடுக்கத் தொடங்கியது.
நிலா மொத்தல் கலத்தை விடுவித்ததும், பிற அறிவியல் கருவிகள் இயங்கத் தொடங்கி நிலாத் திட்ட அடுத்த கட்டப்பணியில் இறங்கின.
நிலா மொத்தல் கலப் பகுப்பாய்வுகள் கிடைத்ததும் இந்திய விண்வெளி ஆராய்ச்சி நிறுவனம் நிலா மண்ணில் தண்னீர் இருப்பதை உறுதிப்படுத்தியது அன்றைய இசுரோவின் தலைவர் ஜி. மாதவன் நாயர் தான் பேசிய கருத்தரங்கு ஒன்றில் வெளியிட்டார்.
விண்கல வெப்பநிலை உயர்வு
இசுரோ 2008 நவம்ப்பர் 25 இல் நிலா வட்டண்னைக்கல வெப்பநிலை இயல்பு அள்விவில் இருந்து 50 செ. ஆகா உயர்ந்ததை அறிவித்தது. அறிவியலாளர்கள் இது நிலா வட்டணையின் வெப்பநிலை எதிர்பார்த்தை விட உயர்வாக இருந்ததால் ஏற்பட்டதாகக் கூறினர். விண்கலத்தை 20 பாகைகள் சுழற்றியும் சில அறிவியல் கருவிகளின் இயக்கத்தை நிறுத்தியும் கலத்தின் வெப்பநிலை 10 செ. அள்வுக்குக் குறைக்கப்பட்டது. பிறகு இசுரோ 2008 நவம்பர்27 இல் விண்கல இயல்பான வெப்பநிலைகளில் இயங்குவதாக அறிவித்தது. பின்னரான அறிக்கைகளில் இசுரோ,   இன்னமும் விண்கலம் இயல்பு வேப்பநிலையை விட உய்ர்வான வெப்பநில்லைகளிலேயே இயங்கி வருவதால், 2009 ஜனவரி வரை, அதாவது நிலா வட்டணை வெப்பநிலை நிலைப்படையும் வரை, ஒவ்வொரு கருவியாக இயக்க முடிவு செய்ததாக அறிவித்தது. முதலில் விண்கல்ம் உயர் வெப்பநிலையை சூரியக் கதிர்வீச்சாலும் நிலாத்தரை எடிரொளிரச் செய்யும் அகச்சிவப்புக் கதிர்களால் ஏற்படுவதாகக் கருத்ப்பட்டது. என்றாலும் விண்கலத்தின் வெப்பநிலை உயர்வு நே.மி-நே.மி அலைமாற்றிகளின் ஒழுங்கற்ற வெப்பநிலைக் கட்டுபாட்டல் விளைவதாகக் கருதப்பட்டது.
கனிமங்களின் நிலப்பட வரைவு
நிலா மேற்பரப்பின் கனிம உள்ளடக்கத்தைச் சந்திரயான்-1 வட்டணை விண்கலத்தில் அமைந்த நாசாவின்நிலா கனிமவியல் வரைவி (M3) எனும் கருவி வரைந்தது. இரும்பின் நிலவல் மீள உறுதிபட்டதோடு, பாறை மாற்றங்களால் கனிம உட்கூறும் மாற்வதும் இனங்காணப்பட்டது. நிலாவின் கிழக்குப் பகுதியின் நிலப்பட வரையப்பட்டு, அங்கு பைராக்சீன் போன்ற இரும்புக் கனிங்கள் செறிந்த்திருப்பதும் இனங்காணப்பட்டது.
M3 கருவியின் அகச்சிவப்புத் தரவுகள் 2018 இல் மீள்பகுப்பாய்வு செய்தபோது, நிலாவின்முனையப் பரந்த வெளிகளில் தண்ணீர் நிலவுவது  உறுதி செய்யப்பட்டது.
அப்பொல்லோ தரையிறக்கக் களங்களின் நிலப்பட வரைவு
இசுரோ 2009 ஜனவரியில் வட்டணைக்கலம் பல அறிவியல் கருவிகளின் உதவியால் அப்பொல்லோ திட்ட தரையிறக்கக் களங்கல் படம்பிடித்ததாக அறிவித்தது. இவற்றில் அப்பொல்லோ 15, அப்பொல்லோ 17 திட்டங்களிந்தரையிறக்கக் களங்களும் உள்ளடங்கும்.
படிமங்களைப் பெறுதல்
விண்கலம் 3000 வட்டணைகள் சுற்றிவந்து, நிலாப்பரப்பின் 70,000 படிமங்களைப் பதிவுசெய்தது. > இது, பிற நாடுகளின் நிலாப்பறப்பு அடைவுகளோடு ஒப்பிடும்போது மிக அரிய பதிவு ஆக அமைகிறது. இசுரோ அலுவலர்கள் சந்திரயானின் ஒளிப்படக்கருவி 535 படிமங்கள் வீதம் 75 நாட்களில் 40,000 எண்ணிக்கைக்கும் மேற்பட்ட படிமங்களை அனுப்பியுள்ளது. இவை முதலில் பங்களூருக்கு அருகில் உள்ள பயலாலு இந்திய ஆழ் விண்வெளி வலைப்பிணையத்துக்கு அனுப்பப்பட்டன; பிறகு இவை இசுரோவின் பங்களூரு, இந்திய விண்வெளிஆராய்ச்சி நிறுவனத்தின் தொலையளவி, தடக்கண்காணிப்பு, கட்டளை வலைப்பிணையத்துக்கு(ISTRAC) அனுப்பட்டன.
இவற்றில் சில படிமங்கள் 5மீ பிரிதிறனுடையவை; கூர்திற, தெளிவுடைய நிலாப்பரப்பின் படஙகளைத் தருவன; பிற திட்டவழி பெற்ற பல படிமங்கள் 100 மீ பிரிதிறனே உள்ளனவாக அமைகின்றன. ஒப்பீடாக கருதிப் பார்க்க, நிலா வெள்ளோட்ட வாட்டணைக்கல ஒளிப்படக் கருவி 0.5 மீ பிரிதிறன் கொண்டுள்ளது.
தரை நிலப்பட ஒளிப்படக்கருவி 2008 அக்தோபரில் செயல்படுத்தப்பட்டது; இது நவம்பர் 26 இல் மொத்தல் குழிகளின் படிமங்களையும் அவற்ரின் உச்சிகளையும் படமெடுத்தது.
X-கதிர்க் குறிகைகளைக் கண்டுபிடித்தல்
C1XS X-கதிர்ப் படக்கருவிகள் அலுமினியம் மகனீசியம் சிலிக்கான் ஆகிய தனிமங்களின் X-கதிர் குறிகை அலைகளைப் பதிவு செய்தன. இந்தக் குறிகைகள், X-கதிர் வெண்சுடர்வு நிகழ்வை உருவாக்கும் சூரியத் தணல்வீச்சின்போதே பதிவாகின. வெண்சுடர்வைத் தந்த தணல்வீச்சு, C1XS X-கதிர்ப்பட மிகத் தாழ்நிலை உணர்திற நெடுக்கத்தில் இருந்தன.
புவியின் முழுப்படிமம்
புவியின் முழுமையான முதற்படிமங்களை 2009, மார்ச்சு 25 இல் புவிக்கு அனுப்பியது. இவை TMC கருவியால் எடுக்கப்பட்டன. முதைய படப்பிடிப்பு புவியின் பகுதிப் படிமங்களையே அனுப்பியது. புதிய படிமங்கள் இந்தியாவை நடுவில் வைத்து ஆசியா, ஆத்திரேலியா கண்டங்களைக் காட்டுகின்றன.
நிலா வட்டணையை 200 கிமீ க்கு உயர்த்தல்
முதன்மையான திட்ட நோக்கங்களை முடித்ததும், 2008 நவம்பரில் இருந்து நிலாப்பரப்பில் 100 கிமீ உயர வட்டணையில் இருந்த சந்திரயான்-1 விண்கலம், 200 கிம்மி ஆக உயர்த்தப்பட்டது. வட்டணை உயர்த்தல், 2009, மே 19 இல் 3:30முதல் 04:30 UTC நேரம் வரை மேற்கொள்ளப்பட்டது. கூடுதலான உயர விண்கல வட்டணை வட்டணையின் சிற்றலைவுகள், நிலாவின் ஈர்ப்புப் புல வேறுபாடு, அகல்விரிவான ந்லாப்பரப்புப் படிம வரைவு போன்ற ஆய்வுகளைச் செய்ய உதவியது. பின்னர், இந்த வட்டணை உயர்த்தல் விண்கல வெப்பநிலையைக் குறைக்கவே நிகழ்த்தப்பட்டதாக அறிவிக்கப்பட்டது. "...நிலாப்பரப்பில் இருந்து 100 கிமீ உயரத்தில் உள்ளபோது, விண்கலத் துணை அமைப்புகளின் வெப்பநிலை 75 செ. ஆக இருந்தது எனக் கருதப்பட்டது; என்றாலும், அந்த வெப்பநிலை 75 செ. அளவுக்கும் கூடி, புதிய சிக்கல்கள் வரத் தலைப்பட்டதால், வட்டணையை 200 கிமீக்கு உயர்த்தவேண்டியதாகிவிட்டது."
இயக்கப்பாங்கு உணரி பொய்த்தல்
விண்கல இயக்கப்பாங்கையும் திசைவைப்பையும் கட்டுபடுத்தும் கருவியான விண்மீன் தடங்காணி, ஒன்பது மாதங்களுக்குப் பின்னர் பொய்த்தது. பிறகு, சந்திரயானின் திசைவைப்பு, பின்னணிக் கருவியான ஈரச்சுச் சூரிய உணரியைக் கொண்டு புவியின் ஒரு தரைநிலையத்தின் திசைக்கோணத்தோடு ஒப்பிட்டு கட்டுபடுத்தப்பட்டது. இம்முறை விண்கல இயக்கங்களைக் கட்டுபடுத்தும் மூவச்சு கொட்புநோக்கிகளை சரிப்படுத்த பயன்பட்டது. இந்த இரண்டாவது பொய்த்தல் மே 16 இல் கண்டறியப்பட்டது; இது கூடுதலான சீரியக் கதிர்வீச்சால் எற்பட்டதாக அறிவிக்கப்பட்டது.
வீவாணி அலகீடுகள்
நாசாவும் இசுரோவும் இணைந்து நிலாவில் பனிநீரைக் கண்டறிய, சந்திரயான்-1 விண்கலத்திலும் நிலா வெள்ளோட்ட வட்டணைக்கலத்திலும் உள்ள சிறு சார் வீவாணிகளைப் பயன்படுத்தி இருநிலைப்பு வீவாணிச் செய்முரைகளை 2009, ஆகத்து 21 இல் நிகழ்த்தின. இந்த முயற்சி தோலியுற்றது; சந்திரயான்-1 இன் வீவாணிகள் செய்முறையின்போது நிலாவை நோக்கி அமையவில்லை.
சிறு சார் கருவி நிலாவில் நிலையாக நிழலில் மறைந்துள்ள வட, தென்முனைப்பகுதிகளின் வாட்டரங்களைப் படிமம் எடுத்தது. சந்திரயான்-1 வட்டணைக்கலத்தில் உள்ளசிறு சார் கருவி, 2010 மாச்சில், நிலாவின் வடமுனையில் நிலையாக இருட்டில்  உள்ள 40 மொத்தல்குழிகளில் 600 மில்லியன் பதின்ம டன் பனிநீர் அமைவதான மதிப்பீட்டு அறிக்கையைஅறிவித்துள்ளது. வீவாணியின் உயர் CPR கருவி பரப்பின் கரட்டுநிலையையோ பனிநீரையோதனித்தன்மையோடு கண்டறியவில்லை; அறிவியல் குழு, இந்த உயர் CPR கருவியின் குறிகைப்பதிவுச் சூழலையும் அதன் விளைவுகளையும் கருத்தில் கொள்ள வேண்டும். இக்கருவி அடையாளங்காண, குறைந்தது சில மீ தடிப்புத் தூய பனியடுக்கு தேவையாகும்.
மதிப்பீடு செய்யப்பட்ட பனிநீர் அளவு முந்தைய நிலா வளத்தேட்டக்கலத் திட்ட நொதுமித் தரவுகளின் மதிப்பீடுகளோடு ஒப்பிடக் கூடியதாக இருந்தது. மேலும், இம்முடிவுகள் சந்திரயான் -1 விண்கல நாசா நிலாக் கனிமவியல் வரைவியின் நிலாமுனையபகுதிகளில்கண்டுபிடித்த நீர்மூலக்கூறுகளோடும் அதே நேரத்தில் நிலாக்குழிப் பள்ள நோக்கீட்டு, உணர்திறச் செயற்கைக்கோள் அல்லது LCROSS கருவி நீரின் ஆவியைக் கண்டறிந்ததோடும் பொருந்தியது. )என்றாலும் இந்த நோக்கீடு, நிலா மேற்பரப்பின் சில மீட்டர் அடிப்பகுதியில் தூய பனிநீரின் தடித்த படுவடுக்கு உள்ளதெனும் கருத்தோடு பொருந்தவில்லை; ஆனால், நிலாத் தரையின் மண்படிவத்தில் சிற்றளவு(10 செமீ அளவு) பனிநீர் கலந்த பகுதிகள் நிலவுவதை மறுக்கமுடியாது.
திட்ட நிறைவு
சந்திரயான் -1 திட்டம் 2008, அக்தோபர் 22 இல் விண்ணில் ஏவப்பட்டது. இது தொடர்ந்து இரண்டு ஆண்டுகள் செயல்படும் என எதிர்பார்க்கப்பட்டது. என்றாலும், 2009, ஆகத்து 28  20:00 UTC நேர அளவில் விண்லத்துடனான தொடர்பாடல் திடீரென நின்றது. விண்கல்ம் 321 நாட்கள் இயங்கியது. விண்கலம் மேலும் தோராயமாக 1000 நட்கலா வரை வட்டணையில் இயங்குமென எதிர்பார்க்கட்டது. அதற்குப் பிறகு நிலா மேற்பரப்பில் 2012 ஆம் ஆண்டிறுதியில் மோதி வீழும் எனக் கருதப்பட்டது;. இது 2016 இலும் வட்டணையில் இன்னமும் இருந்தது அறியப்பட்டது.
சந்தியயான் -1 அறிவியல் அறிவுரைக் குழும உறுப்பினர் ஒருவர் கலத் தொடர்பிழப்புக்கான காரணங்களை உறுதிபடுத்துவது அரிது எனக் கூறியுள்ளார். இசுரோவின் தலைவரான மாதவன் நாயர், மிகவு விறார்ந்த சூரியக் கதிர்வீச்சால், கலத்தின் கணினியை இயக்கும் இருமின்வழங்கல் அணிகள் துண்டிக்கப்பட்டு தொடர்பாடல் இணைப்பு செயலிழந்தது எனக் கூறினார். என்றாலும், பின்னர் வெளியிட்ட தகவல் ஒன்று, MDI அணி வழங்கிய மின்வழங்கல் மிகைச் சூடாக்கத்தால் பொய்த்ததாகக் கூறியது.
திட்டம் செயல்படுமெனக் கருதிய இரண்டாண்டுகளில் 10 மாதங்களுக்கும் குறைவான காலமே செயல்பட்டாலும், a அறிவியலாளர்களின் மீள்பார்வை திட்டம் வெற்றிபெற்றதாகவும் கிட்டதட்ட 95% முதன்மையான நோக்கங்கள் எட்டப்பட்டு விட்டதாகவும் அறிவித்தது.
முடிவுகள்
சந்திரயானின் நிலாக் கனிமவியல் வரைவி எனும் நாசாவின் கருவி, ஒரு காலத்தில் நிலா முழுவதும் உருகிய நீர்ம வடிவில் இருந்ததாகக் கூறும் கற்குழம்புக்கடல் கருதுகோளை உறுதிப்படுத்தியது.
சந்திரயான்-1 கலத்தில் அமைந்த நிலப்பட வரைவு ஒளிப்படக் கருவி, 70,000 எண்ணிக்கைக்கும் மேற்பட்ட முப்பருமானப் படிமங்களை எடுத்ததோடு, ஐக்கிய அமெரிக்க அப்பொல்லோ-15 விண்கலம் தரையிறங்கிய இடப் படிமங்களையும் பதிவு செய்தது.
இசுரோவின் TMC, HySI ஆகிய அறிவியல் கருவிகள் 70% நிலா மேற்பரப்பையும், M3 கருவி 95%  அளவுக்கும் கூடுதலான மேற்பரப்பையும் படம்பிடிக்க,  SIR-2  கருவி நிலாக் கனிமவியல் சார்ந்த உயர்பிரிதிறக் கதிர்நிரல் தரவுகளை அனுப்பியது.
இசுரோ, நிலா ஒருங்கொளி வீவாணிக் கருவி(LLRI),உயர் ஆற்றல் X-கதிர்கையக்க கதிர்நிரல்மானி(HEX), ஐக்கிய அமெரிக்க சிற்றளவு தொகுபொருள்வில்லை வீவாணி(Mini-SAR)  ஆகிய கருவிகள் ஆர்வமூட்டும் நிலா முனைப் பகுதிகளின் தரவுகளை அனுப்பியதாக அறிவித்தது.
நிலா ஒருங்கொளி வீவாணிக் கருவி(LLRI) நிலா முனைப் பகுதிகளோடு, ஆர்வம் மிக்க கூடுதல் வட்டாரங்களையும் பதிவு செய்ய, உயர் ஆற்றல் X-கதிர் இயக்க கதிர்நிரல்மானி(HEX) நிலாவின் வடக்கு, தெற்கு முனைகளை 200 வட்டணைகள் சுற்றிவர, ஐக்கிய அமெரிக்க சிற்றளவுத் தொகுபொருள்வில்லை வீவாணி(Mini-SAR)   நிலாவின்வடக்கு, தெற்கு முனைகளை முழுமையாகப் பதிவு செய்தது.
ஐரோப்பிய விண்வெளி முகமையின் அறிவியல் கருவியான சந்திரயானின் படிமமாக்க X-கதிர்  இயக்க கதிர்நிரல்மானி (C1XS)  திட்ட நேரத்தில் நேர்ந்த 24 (இரு டசன்) சூரிய தணல் வீச்சுகளைக் கண்டறிந்தது. பல்கேரிய அறிவியல் கருவியானகதிர்வீச்சு அளவுக் கண்காணிப்பி(RADOM) ஏவிய நாளன்றே செயல்படுத்தப்பட்டு திட்ட இறுதிவரை இயங்கிவந்தது.
திட்டத்தில் பெற்ற தரவுத் தொகுப்புகளை வைத்து அறிவியல் திட்டங்களை உருவாக்கத் தொடங்கியுள்ளனர். அடுத்த சில மாதங்களில், நிலாக் கிடப்பியலைப் பற்றிய ஆர்வமூட்டும் முடிவுகளும், நிலாவிம் கனிமங்கள், வேதிமங்கள சார்ந்த உள்ளடக்கங்களும் வெளியிடப்படும் என எதிர்பார்க்கப்படுறது.
சந்திரயான்-1 அறிவியல் கருவிகள், காந்தப் புலமில்லாத கோள்பொருளான நிலா மீது சூரியக் காற்றின் ஊடாட்டங்கள் விளைவிக்கும் முடிவுகளை ஆய்வுசெய்ய, வழிவகுத்துள்ளன.
நிலாவைப் பத்து மாதங்கள் சுற்றிவந்த சந்திரயான்-1 இன் X- கதிர் இயக்க கதிர்நிரல்மானி(C1XS) டிட்டானியத்தைக் கண்டுபிடித்தது; கால்சியம் இருப்பதை உறுதிசெய்தது;  நிலா மேற்பரப்பின் மகனீசியம், அலுமினியம், இரும்பு சார்ந்த மிகத் துல்லியமான அளவீடுகளைத் திரட்டியது.
நிலாத் தண்ணீர் கண்டுபிடிப்பு
நிலா மொத்தல் கலம், சந்திரயான்-1 இலிருந்து 2008 நவம்பர் 18 இல் 100 கிமீ உயரத்தில் இருந்து விடுவிக்கப்பட்டது. அதன் 25 மணித்துளி இறங்குதலின்போது, சந்திராவின் குத்துயரத் தேட்டக் கருவி பதிவுசெய்த 650 நிறைக்கதிர்நிரல் படவிவரங்கள் நிலாவில் நீர்நிலவுதலுக்கான சான்றாக விளங்குகின்றன.
நிலாக் கனிமவியல் நிலப்படக் கருவி(M3) நிலா மேற்பரப்பில் 2.8 முதல் 3.0 μமீ ஆழ நீர் உறிஞ்சல் கூறுபாடுகளைக் கண்டுபிடித்தது. சிலிக்கேட் கனிமங்களின் இந்தக் கூறுபாடுகள் ஐதராக்சில்-, நீர்-ஏந்துபொருட்கள் உள்ளமைக்கு சான்றாகின்றன. நிலாவில், இந்தக் கூறுபாடு குளிர்ந்த உயர் அகலாங்குகளில் பல புதிய பெல்சுபார் மொத்தல் குழிகளிலும் முனையப் பகுதிகளிலும் பரவலாக பரவிய வலிமையான கூறுபாடாகவும் காண்ப்படுகிறது. சூரிய ஒளிபடும் பகுதிகளில் இந்தக் கூறுபாடு நிலாக் கனிம வரைவு தரவுகளிலும் நொதுமி கதிர்நிரல் H செறிவுத் தரவுகளிலும் காணப்படுவதில்லை என்பது OH, H2O ஆகியவர்ரின் உருவாக்கமும் தேக்கமும் ஒரு தொடர்நிகழ்வாக உள்ளமை தெரியவருகிறது. OH/H2 உருவாதல் நிகழ்வுகளே முனையத் தண்-நீர்பிடிப்புக்கும் நிலா மண்படிவ ஆவியாகு பொருட்கள் நிலவும் வாயில்களாவதற்கும் காரணமாகலாம். நிலா கனிம வரைவி எனும் கதிர்நிரல் படிமமாக்கி (M3) வாட்டணக்கல 11 கருவிகலுல் ஒன்றாகும். இது 2009 ஆகத்து 28 இல் மிக விரைவில் செயலிழந்தது.
நிலாக் கனிம நிலப்பட வரைவி(M3) முழு நிலாப்பரப்பின் முதல் கனிமஇயல் நிலப்படத்தினை உருவாக்கும் குறிக்கோள் உடையது. M3 கருவியின் தரவுகள் சில ஆண்டுகள கழித்து மீள்பகுப்பாய்வுக்கு உட்படுத்தப்பட்டன. இத்தரவுகளே, நிலாவின் வட, தென் முனைப்பகுதிகளுக்கு அருகில் உள்ள தொடர்ந்து நிழலில் ஐயும் பகுதிகளில் நீர் நிலவுதற்கு "மிகவும் உறுதியான சான்றுகளாக இதுநாள் வரை" அமைகின்றன".
நிலா அறிவியலாளர்கள் பல பத்தான்டுகளாகவே நிலாவில் நீர்வைப்பிடங்கலுக்கான வாய்ப்பைப் பற்றி விவாதித்து வந்துள்ளனர்ரவைகள் இப்போது உறுதியாக " பல பத்தான்டு விவாதம் முற்றுபெற்றுவிட்டதென நம்புவதாக"  ஓர் அரிக்கை கூறுகிறது. " நிலா, உண்மையில், அனைத்துவகை இடங்களிலும் நீரைப் பெற்றுள்ளது; கனிமங்களில் பொதிந்துள்ள மட்டுமன்றி,  பல சிதறுண்ட நிலா முழுவதுமான மேற்பரப்புகளின் ஆழப்பகுதிகளில்,  பனிப்பாளங்கலாகவோ பனித் தட்டுகளாகவோ நீரைப் பெற்றுள்ளது சந்திரயான் திட்ட முடிவுகளும் கூட  " அகல்விரிவான நீர்க் குறிகைகல அளித்துள்ளன."
இது ஓர் சுவையான கண்டுபிடிப்பு, அவ்வளவே -- நருலிகர்
பதும விபூசன் விருதாளரும் நன்கறியப்பட்ட இந்திய அண்டவியலாளரான சயந்து நருலிகர் கூறுகையில், நிலவில் நீர் கண்டுபிடிக்கப்பட்ட நிகழ்வு ஒரு முக்கிய திருப்புமுனை அல்ல என்றும் பொதுசன மனிதனும் இதில் ஆர்வத்துடன் இருப்பதால் இது ஓரு சுவையான கண்டுபிடிப்பு என்றும் குறிப்பிட்டுள்ளார்.
நிலாத் தண்ணீர் உருவாக்கம்
ஐரோப்பிய விண்வெளி முகமை (ESA) அறிவியலாளர்களின் கூற்றுப்படி, நிலா மண்படிவ அடுக்குகளை (நிலா மேற்பரப்பில் படிந்து திரளும் ஒழுங்கற்ற தளர்வான தூசு மணிகள்) சூரியக் காற்று நீரக அணுக்கருக்களை உறிஞ்சுகின்றன. இந்தத் தூசு மணிகளில் உள்ள உயிரகமும்(O2) நீரக அணுக்கருவும் வினைபுரிந்து ஐதராக்சில் (HO-), நீர்(H2O) ஆகிய இரண்டையும் உருவாக்குவதாக கருகப்படுகிறது.
எசாவும் இசுரோவும் உருவாக்கிய சாரா(SARA) எனும் குறை கி.எ.வோ அணு எதிரொளிர்வு பகுப்பாய்வி நிலாப்பரப்பின் வேதி உட்கூறையும் சூரியக் காற்று இடைவின விளைவுகளையும் கண்டறிய வடிவமைக்கப்பட்டது. சாரா கருவி முடிவுகள் வியப்புதருவனவாக உள்ளன. சூரியக் காற்றால் ஒவ்வொரு நீரகக் கருவும் உறிஞ்சப்படுவதில்லை; மாறாக, ஐந்தில் ஒன்று விண்வெளிக்கே மீள அனுப்பப்பட்டு, தனி நீரக அணுவாக இணைகிறது. நீரகம், நிலா மென் ஈர்ப்பால் சிறிதும் கவரப்படாமல், 200 கிமீ வேகத்தில் வீசப்பட்டு வெளியேறித் தப்பிக்கிறது. இந்த அறிவு, அறிவன் கோளுக்கு அனுப்பும் விண்கலத்தில் சாரா போன்ற இருகருவிகளை அனுப்பவிருப்பதால், எசா விண்வெளி மைய அறிவியல் அறிஞருக்கு மிகவும்உதவியாகவிருக்கும்.
நிலாக் குகைகள்
சந்திரயான்-1 நிலாக் கால்வாய் ஒன்றைப் படம்பிடித்துள்ளது. இது தொல் அனற்குழம்பு பாய்வால் ஏற்பட்ட குலைவுறாத நிலா அனற்குழம்புக் குழல் பகுதியாகும். கிட்டதட்ட இது நிலா மேற்பரப்பின் கீழ் அமைந்த ஒரு வகைமைப் பெருங்குகையாகும். நிலா நடுவரையில் நிலத்தடியில் உள்ள இந்தச் சுரங்கம் 2 கிமீ நீளமும் 360 மீ அகலமும் கொண்ட வெற்றிட எரிமலைக் குழாயாகும்மகமதாபாது விண்வெளிப் பயன்பாட்டு மையத்தைச்(SAC) சேர்ந்த ஏ. எசு. ஆரியா கூற்றுப்படி, இது நிலாவில் மாந்தர் தங்குவதற்கு ஏற்ற களமாகும். இதற்கு முன்பு யப்பானிய காகுவா எனும் நிலா வட்டணைக்கலமும் நிலாவில் வேறுபிற குகைகள் உள்ளதர்கான சான்றைப் பதிவு செய்துல்ளது.
நிலா மேலோட்டுத் தட்டு நகர்வு
சந்திரயான்-1 இன் நுண்ணலை உணரியின்(microwave sensor-Mini-SAR) ENVI எனும் படிமப் பகுப்பாய்வு மென்பொருள் ஆய்வு செய்து பெற்ற தரவுகளின்படி,  நிலாவில் கடந்தகாலத்தில் நிலா மேற்பரப்பில் மேலோட்டுத் தூண்டத் தட்டுகளின் நகர்வு செயல்பாடுகள் நிலவியுள்ளன என்பது வெளிப்படுகிறது. ஆராய்ச்சியாளர்கள்கடந்தகால் மேலோட்டுத் தட்டு நகர்வு, விண்கற்களின் மொத்தல்களோடு இணைந்து நிலாவில் காணப்படும் பிளவுகளும் முறிவுகளும் ஏற்பட்டிருக்கலாம் எனக் கருதுகின்றனர்.
திட்டப் பணிக்குழு
சந்தியான் -1 திட்ட வெற்றிக்கு பின்வருபவர்கள் வித்திட்டனர்:
தரவுகளைப் பொதுமக்களுக்கு அறிவித்தல்
சந்திரயான் -1 திரட்டியய தரவுகளைப் பொதுமக்களுக்கு முதற்பகுதி 2010 ஆண்டின் முடிவுக்குள்ளும் இரண்டாம் பகுது 2011 ஆம் ஆண்டு இடைப்பகுதிக்குள்ளும் அறிவிக்கப்படவுள்ளன. இதில் நிலாப்படங்களும் நிலா மேற்பரப்பின் வேதிம, கனிமத் தரவு வரைவுகளும் அடங்கும்.
தொடர்செயல் முனைவுகள்
இதன் தொடர்முனைவான சந்திரயான்-2 2019 ஜூலை 22 இல் விண்ணில் ஏவபட்டது. இந்த திட்டத்தில் ஒரு நிலா வட்டணைக்கலமும் ஒரு விக்ரம் எனும் தரையிறங்கியும் பிரக்யான் எனும் தரையூர்தியும் அடங்கும். தரையூர்தி நிலாப்பரப்பில் ஆறு சக்கரங்களின்மீது இயங்கும். இது கள வேதிப் பகுப்பாய்வைச் செய்யும். கிடைக்கும் தரவுகளை நிலவைச் சுர்றிக்கொண்டிருக்கும் சந்திரயான் -2 வட்டணைக்கலம் வழியாகப் புவிக்கு அனுப்பும். சந்திரயான்-3 திட்டம் தற்காலிகமாக 2024 ஆம் ஆண்டில் மேற்கொள்ளப்படும் என திட்டமிடப்பட்டது.
நிலா நிலையம்
சந்திரயானின் படிமக் காட்சியைப் பயன்படுத்தி நாசா தனது ஆர்வ மேலீட்டூ நிலாப் பகுதிகளை நிலா வெள்ளோட்ட வட்டனைக்கலம் வழியாக விரிவாகத் தேடிக் காணலாம். இந்த ஆர்வம் நிலாத் தண்ணீர் உள்ள பகுதிகளை எதிர்காலப் பயனுக்காக, நிலா நிலையத்தை அமைத்தலுக்காக இணங்காண்பதில் மிகுந்துள்ளது. சந்திரயனில் அமைந்த நாசாவின் சிறு சார் கருவி(Mini-SAR) நிலாவில் நீரும் பணியும் அமைதலைத் தீர்மானிக்கும் கருவியாகும்.
வெளி இணைப்புகள்
பகுப்பு:விண்வெளிப் பயணம் பகுப்பு:இந்திய விண்வெளித் திட்டங்கள் பகுப்பு:நிலாவுக்கான பயணத் திட்டங்கள் பகுப்பு:2008 இல் இந்தியா பகுப்பு:2009 இல் இந்தியா
இசைவழி உளவியல்
இசைவழி உளவியல் (Psychology of music) என்பது உளவியல் மற்றும் இசையியலின் ஒரு பகுதியாகும் இது மனிதர்கள் இசைக்கு எவ்வாறு துலங்குகிறார்கள் இசையோடு எத்தகைய நடைமுறையைக் கொண்டிருக்கின்றனர் என்பனவற்றை ஆராயும் இயலாகும்.
அறிமுகம்
இதைப்பற்றிய அறிவு ஆராய்ச்சியில் பெறப்பட்ட தரவுகளின் அடிப்படையிலும், அவற்றை உற்று நோக்கியும், கலந்துரையாடியும் பெறப்பட்டதாகும். இதைப்பற்றிய அறிவு செயலாக்கம், புத்தி கூர்மை, படைப்பாற்றல், கல்வி, திறனாய்வு மற்றும் நோய் நீக்கல் போன்ற பல துறைகளுக்கும் பயனுள்ளதாக இருக்கும். இது மட்டுமல்லாமல் தனி மனிதர்களின் அறிவு, திறன், அணுகுமுறை போன்ற பலவற்றை ஆய்வு செய்ய உதவும். இவையல்லாமல் இசைவழி உளவியல் இசை பற்றிய ஆய்வு அல்லாமல் மற்ற புலங்களுக்கும் பயனுள்ளதாக இருக்கும்.
வரலாறு
19 ஆம் நூற்றாண்டிற்கு முன் ஒலி மற்றும் அதன் இசை வடிவம் குறித்துப் பயில்வது சுருதி மற்றும் குரலோசை குறித்த கணக்கு வடிவிலான உருப்படிவம் ( Mathematical modelling )குறித்தே இருந்தது. கிருத்து பிறப்பதற்கு ஆறு நூற்றாண்டுகளுக்கு முன்பே கிரேக்க அறிஞர் பித்தாகோரசு இது பற்றி ஆய்வு செய்திருந்ததைப் பற்றிக் குறிப்பிட்டுள்ளார். அனெக்சாகொரசு ( Anaxagoras ), போயிதிசு (Boethius), போன்ற கோட்பாட்டு அறிஞர்கள் (Theorists) ஒலியும் அதன் இசை வடிவமும் முழுவதுமாக உடல் சார்ந்த நிலைப் பாட்டிலேயே அணுக முடியும் என்ற கருத்தைக் கூறி வந்தனர். அர்ச்டொசெனசு (Aristoxenus )என்னும் அறிஞர் இதற்கு மாற்றாக, தற்கால இசை உளவியலுக்கு ஒரு முன்னோடியாக இசை, புலன் காணல் (perception) மூலமாகவும் , இதன் காரணமாக எழும் நினைவுகள் மூலமாகவும் அறியலாம் என்னும் கோட்பாட்டை வகுத்தார். இருந்தாலும் இடைக்காலம் மற்றும் மறுமலர்ச்சிக் காலங்களில் இசை உளவியல் பிதாகோரசு வகுத்த வழியின்படி வானவியல், வடிவியல் (Geometry), கணக்கு (Arithmetic) மற்றும் இசை என்னும் நான்கு வகைக்கண்ணோட்டங்களின் மூலமே அறியப்பட்டு வந்தது.
தற்காலம்
மனிதாகள்; எவ்வாறு புலன் காண்கின்றனர்  என்பதையும் இசைத் தொடர்பு நிகழ்ச்சிகள் அல்லது அனுபவங்கள் அவர்களிடம் எத்தகைய நடத்தையை தோற்றுவிக்கின்றன எனபதையும் பிறித்தறிதல் வேண்டும். இசைப்புலன் காணல் (Perception of Music) என்பது ஒலி வேறுபாடுகளை அறிதல், இசையின் பல்வேறு வகையான அதிர்வுகளை அறிதல், தனித்த இசை சுரங்களினின்றும் சுரக்கோவைகளினின்றும் முழுமைநிலை விளைவுகளைப் பெறுதல் போன்றவற்றைக் குறிக்கும். இசை வேறுபாடுகளை அறிவதற்கு நினைவு முதன்மையான தேவையாகும். இசைப்பகுதிகளையோ சுரங்களையோ நினைவு கூர்தல் உலகின் மற்ற செயல்களையும் காட்சிகளையும் நினைவு கூர்தலின் வேறுபட்டதாகும். ஏன் எனில் இசை மனிதர்களின் உள்ளத்தின் அகவுணர்வுகளோடு தொடர்புகொண்டுள்ளது. இக்காலத்தில் இசைத்திறன் சோதனைகள் உளவியல் சோதனையின் பகுதியாக அமைந்துள்ளன. சூடர் (Shuter), பென்டிலி (Bentley), பெர்லைன் (Berlyin); போன்ற உளவியலறிஞர்கள் இசைத்திறன் மனிதர்களிடம் இயற்கையாகப் பிறக்கும்பொழுதே பரம்பரை இயல் கூறுகளினால் ஏற்படும் நாட்டமா? சூழமைவு காராணமாக தோற்றுவிக்கக் கூடிய திறனா என்பது பற்றிய ஆய்வுகளைச் செய்துள்ளனர். இத்தகைய ஆய்வுகளுக்கு இயல் இசை புலவர்களின் அக அனுபவங்களைப் பற்றிய செய்திகளைத் திரட்டியுள்ளனர். இதன் பயனாக இசையில் ஏழு பொதுவான உட்கருத்து அமைந்திருக்க முடியும் என்ற முடிவுக்கு வந்துள்ளனர். இசைத் திறன் சோதனைகள் செயற்சோதனைகளாக அமைக்கப்பட்டு இசைக்கணிப்பொறியின் (Musical Computer) மூலமும் அளிக்கப்படுகின்றன. தொழிலகங்களின் எத்தகைய இசையை இசைப்பதன் மூலம் தொழிலாளர்களின் உற்பத்தித் திறன் கூடும் என்பது இன்னும் ஆராய்ச்சி நிலையிலேயே இருந்து வருகிறது. சில தனியார் தொழில் நிறுவனங்கள் தொழில் நேரத்தில் மென்மையான இசையை தொழில்கூடங்களில் இசைக்கத் தொடங்கியுள்ளனர். இதன் விளைவுகள் இன்னும் முழுமையான ஆராய்ச்சிக்கு உட்படுத்தப்படவில்லை.
கொளக்குடி பிடாரி எழுலாண்டியம்மன் கோயில்
கொளக்குடி பிடாரி எழுலாண்டியம்மன் கோயில் தமிழ்நாட்டில் திருச்சிராப்பள்ளி மாவட்டம், கொளக்குடி என்னும் ஊரில் அமைந்துள்ள அம்மன் கோயிலாகும்.
இசைவழி உளவியல்
மருத்துவப்பயன்பாடு
உளநோய்களுக்கு இசைவழி சிகிச்சைமுறை: (Musical Therapy) செய்யப்படுகிறது. இத்துறையில் பல ஆய்வுகள் செய்யப்பட்டு உறுதியான முடிவுகளும் கண்டுபிடிக்கப்பட்டுள்ளன. மருத்துவப் பயன்களும் இசையின் மூலம் பயிர்களை நன்கு வளரச்செய்து பயன்பெறும் முறைகளும் இசைக்கு விலங்குகள் எவ்வாறு துலங்குகின்றன என்பவை விரிவான ஆராய்ச்சிக்கு ஏற்ற துறைகளாக இன்னும் இருந்துவருகிறது.
கொளக்குடி பிடாரி எழுலாண்டியம்மன் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
இசைவழி உளவியல்
வெளி இணைப்புகள்
பகுப்பு:உளவியல் பகுப்பு:இசை
கொளக்குடி பிடாரி எழுலாண்டியம்மன் கோயில்
கோயில் அமைப்பு
இக்கோயிலில் பிடாரிஎழுவாண்டிஅம்மன் சன்னதியும், சந்தானகருப்பு, விநாயகர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. புரட்டாசி மாதம் காப்புகட்டுதல் முக்கிய திருவிழாவாக நடைபெறுகிறது.
மேற்கோள்கள்
பகுப்பு:திருச்சிராப்பள்ளி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
முசாஃபராபாத்
முசாஃபராபாத் (ஆங்: Muzaffarabad, உருது: مظفر آباد) பாகிஸ்தானின் ஆசாத் காஷ்மீர் மாநிலத்தின் தலைநகரம் ஆகும். ஜேலம் மற்றும் நீலம் ஆகிய ஆறுகள் இந்நகரம் வழியாக பாய்கின்றன. 1999 கணக்கெடுப்பின் படி ஏறத்தாழ 741,000 மக்கள் வசிக்கின்றனர்.
பகுப்பு:நகரம் தொடர்பான குறுங்கட்டுரைகள் பகுப்பு:பாகிஸ்தான் நகரங்கள் பகுப்பு:ஆசாத் காஷ்மீர்
ஒழுங்குசார் நிரலாக்கம்
ஒழுங்கு சார் நிரலாக்கம் (structured programming) என்பது நிரலி எழுதுகின்ற ஒரு முறையாகும். ஒரு நிரலியை ஒருவர் எப்படி வேண்டுமானாலும் எழுதலாம். ஆனால் அவ்வாறு எழுதப் படும் நிரலிகள் படித்துப் புரிந்து கொள்ள கடினமாக இருக்கும். மேலும், அவற்றில் ஏதும் பிழைகள் இருக்குமாயின் அவற்றைக் கண்டறிந்து களைவது இன்னும் கடினமாகும். எனவே, ஒரு நிரலி எழுதும் போது, அதை மனம் போன போக்கில் எழுதாமல், ஒரு சில ஒழுக்க நெறிகளைக் கடைப் பிடித்து, கட்டுப்பாட்டோடு எழுதுதல் வேண்டும். அவ்வாறு எழுதும் போதுதான், நிரலிகள் ஒழுங்கு சார்ந்த அமைப்போடு கூடியவையாக உருவாகும். இவ்வாறு நிரலிகள் எழுதும் முறையை ஒழுங்கு சார் நிரலாக்கம் என்று டைக்ஸ்ட்ரா (Edsger W. Dijkstra) என்ற கணினி அறிஞர் கூறினார்.
ஒழுங்கு சார் நிரலிகள் எழுத, கீழ்க்கண்ட கட்டுப்பாட்டு அமைப்புகள் போதுமென நிறுவப் பட்டது.
உசாத்துணை
பகுப்பு: நிரலாக்கம் பகுப்பு: நிரலாக்க முறைகள்
பத்துமலை கொமுட்டர் நிலையம்
பத்துமலை கொமுட்டர் நிலையம் (ஆங்கிலம்: Batu Caves Komuter Station; மலாய்: Stesen Komuter Batu Caves) என்பது மலேசியா, சிலாங்கூர், கோம்பாக் மாவட்டத்தின் (Gombak District) புறநகரில் அமைந்துள்ள ஒரு கொமுட்டர் நிலையமாகும். இந்த நிலையம் சிரம்பான் வழித்தடத்தில், கேடிஎம் கொமுட்டர் தொடர்ந்து சேவையை வழங்கி வருகிறது.
முன்பு பத்துமலை தொடருந்து நிலையம் (Batu Caves Railway Station) என்று அழைக்கப்பட்டது. மறுவடிவமைப்புக்குப் பிறகு, ஆகத்து 2010-இல் இந்த நிலையம் மீண்டும் திறக்கப்பட்டது. 2010 டிசம்பர் 2015 வரை கிள்ளான் துறைமுக வழித்தடற்கான (Port Klang Route) வடக்கு முனையமாக இருந்தது. அதன் பின்னர் சிரம்பான் வழித்தடற்கான (Seremban Line) முனையமாக மாற்றப்பட்டது.
பொது
பத்துமலை தொடருந்து நிலையம் 1 நவம்பர் 1905-இல் கட்டப்பட்டது. பல ஆண்டுகளாக, புறக்கணிப்பு மற்றும் பயன்பாடு இல்லாததால் இந்த நிலையம் மோசமான நிலைக்கு உள்ளானது. ஆறாவது மலேசியத் திட்டத்தின் (1990-1995) (Sixth Malaysia Plan) கீழ் கோலாலம்பூருக்கும் செந்தூலுக்கும் இடையிலான தொடருந்து இரட்டைப் பாதை மற்றும் மின்மயமாக்கலில் செந்தூல் - பத்துமலை வழித்தடம் சேர்க்கப்படவில்லை.
அதன்பிறகு, பத்துமலை தொடருந்து நிலையம் புனரமைக்கப்பட்டு, அங்குள்ள தொடருந்து பாதை மின்மயமாக்கப்பட்டது. செந்தூல் - பத்துமலை வழித்தடத்தின் ஒற்றைப் பாதை இரட்டைப் பாதையாக மாற்றப்பட்டது. மேலும் தாமான் வாயூ,  கம்போங் பத்து மற்றும்  பத்து இராணுவ முகாம் உள்ளிட்ட புதிய நிலையங்கள் மற்றும் நிறுத்தங்கள் கட்டப்பட்டன.
பத்துமலை
பத்துமலை (Batu Caves), மலேசியாவில் புகழ்பெற்ற ஒரு குகைக் கோயில் அமைந்துள்ள இடம் ஆகும். பொதுவாகவே பத்துமலை என்றால் பத்துமலை கோயிலைக் குறிப்பிடுவதாக அமையும். சுண்ணாம்பு குன்றுகளில், அமைந்துள்ள இந்தக் கோயில் மலேசியத் தலைநகர் கோலாலம்பூரில் இருந்து 13 கி.மீ வடக்கே, கோம்பாக் மாவட்டத்தில் உள்ளது.
இந்தக் குகைக் கோயிலின் உள்ளே பல குகைகள் உள்ளன. சுண்ணாம்புக் குன்றுகளுக்கு அருகில் செல்லும் பத்து ஆற்றின் (Batu River) பெயரிலிருந்து பத்துமலை எனும் சொல் வந்தது. இன்று உலக அளவில் புகழ்பெற்று விளங்குகிறது. பத்துமலையின் சிகரத்தில் இருக்கும் முருகப் பெருமானின் சன்னிதானத்தை அடைய 272 படிகளை ஏறிச் செல்ல வேண்டும்.
பத்துமலை கோயில்
கோலாலம்பூரில் புகழ்பெற்று விளங்கிய கே .தம்புசாமி பிள்ளை எனும் செல்வந்தரால் 1891-ஆம் ஆண்டு இந்தப் பத்துமலைக் கோயில் உருவாக்கப்பட்டது. 1860 ஆண்டுகளில் பத்துமலைப் பகுதிகளில் வாழ்ந்த சீனர்கள் காய்கறி பயிரிட்டு வந்தனர்.
அவர்களுடைய விவசாயத்திற்கு உரம் தேவைப்பட்டது. ஆகவே, அவர்கள் பத்துமலைக் குகைகளிலிருந்து வௌவால் சாணத்தைத் தோண்டி எடுத்துப் பயன்படுத்தி வந்துள்ளனர். அதற்கு முன்னர் இந்தக் குகைகளில் தெமுவான் எனும் மலேசியப் பழங்குடியினர் வாழ்ந்து வந்தனர் என்று வரலாற்றுச் சான்றுகள் கூறுகின்றன. இவர்களும் பத்துமலையைத் தங்களின் புனிதத் தலமாகப் பயன்படுத்தி வந்துள்ளனர்.
வெளி இணைப்புகள்
பகுப்பு:கோலாலம்பூர் பகுப்பு:மலேசியாவில் போக்குவரத்து பகுப்பு:மலேசியத் தொடருந்து நிலையங்கள் பகுப்பு:சிரம்பான் வழித்தடம்
நாகர்கோவில் சந்திப்பு தொடருந்து நிலையம்
நாகர்கோவில் சந்திப்பு தொடருந்து நிலையம் (Nagercoil Junction railway station, நிலையக் குறியீடு:NCJ) இந்தியாவின், தமிழ்நாட்டில், கன்னியாகுமரி மாவட்டத்தில், நாகர்கோவில் மாநகரில் அமைந்துள்ள ஒரு தொடருந்து நிலையமாகும். இது தென்னக இரயில்வேயின் திருவனந்தபுரம் கோட்டத்தின் கட்டுப்பாட்டில் உள்ளது.
பயணிகள் தொடருந்து
சேவைகள்
மேற்கோள்கள்
பகுப்பு:தமிழகத் தொடருந்து சந்திப்புகள் பகுப்பு:கன்னியாகுமரி மாவட்டத்திலுள்ள தொடருந்து நிலையங்கள் பகுப்பு:திருவனந்தபுரம் தொடருந்து கோட்டம்
பவன் பீமவரப்பு
அருண் பீமவரப்பு எனும் புனைப்பெயரில் எழுதும் பவன் பீமவரப்பு ஓர் இந்திய எழுத்தாளர். அஃபிடேர் தட் டே, ஐ நெவர் சா ஹேர் அகைன் மற்றும் மை நைட்டிங்கேல் எனும் இரண்டு புதினங்களை இயற்றியுள்ளார். மென்பொருள் பொறியாளராக பணிப்புரிந்து வந்த இவர், எழுத்தின் மீது கொண்ட ஆரவத்தினால் அவ்வேலையை ராஜினாமா செய்துவிட்டார். . எழுத்தாளராக ஆசைப்பட்ட தனது நண்பர் அருண் என்பவரின் பெயரைக்கொண்டு புத்தங்களை எழுத ஆரம்பித்தார்.
மேற்கோள்கள்
பகுப்பு:இந்திய எழுத்தாளர்கள் பகுப்பு:1989 பிறப்புகள் பகுப்பு:வாழும் நபர்கள் பகுப்பு:இந்திய ஆங்கில எழுத்தாளர்கள்
டாக்டர் பாபாசாகேப் அம்பேத்கர் பன்னாட்டு வானூர்தி நிலையம்
வரலாறு
இந்த வானூர்தி நிலையம் 1917-18இல் முதல் உலகப் போரின்போது அரச வான்படைக்காக பயன்பாட்டிற்காக துவங்கப்பட்டது. இரண்டாம் உலகப் போரின்போது மீண்டும் புதுப்பிக்கப்பட்டு பயன்படுத்தப்பட்டது. பிரித்தானியர்கள் இந்தியாவை விட்டு விலகியபோது இது இந்திய அரசிற்கு மாற்றப்பட்டது. 1953இல் உணவகங்கள், ஓய்வறைகள், ஒப்பனையறைகள், நூலங்காடிகள், பார்வையாளர் அரங்கங்களுடன் புதிய கட்டிடம் கட்டப்பட்டது.
சோனேகான் வானூர்தி நிலையம் அப்போது அறிமுகப்படுத்தப்பட்ட தனித்துவமான "இரவு வான்வழி அஞ்சல் சேவையின்" மைய அச்சாக விளங்கியது; இத்திட்டத்தில் தில்லி, மும்பை, கொல்கத்தா, சென்னையிலிருந்து நான்கு வானூர்திகள் ஒவ்வொரு இரவும் அஞ்சல்பைகளுடன் இங்கு வந்து சேர்ந்து மற்ற நகரங்களுடன் அஞ்சல்களைப் பிரித்துக் கொண்டு தத்தம் இடம் திரும்பின. இந்த சேவை சனவரி 1949 முதல் அக்டோபர் 1973 வரை இயக்கத்தில் இருந்தது. இங்கு குடிசார் வான்போக்குவரத்தே முதன்மையானதாக இருந்தது; 2003இல் மீண்டும் இந்திய வான்படை இங்கு தனது 44ஆம் அலகை நிறுவி படைத்துறையின் சரக்கு வானூர்தி ஐஎல்-76ஐ இங்கு இருத்தியுள்ளது.
விரிவாக்கம்
இந்தியாவின் நடுமத்தியில் அமைந்துள்ளதால் பன்முகட்டு பன்னாட்டு சரக்கு மைய அச்சு மற்றும் நாக்பூர் வானூர்தி நிலையம் என்ற திட்டம் (ஆங்கிலச் சுருக்கம்:MIHAN) முன்மொழியப்பட்டு இதற்கான மேம்பாட்டுப் பணிகள் 2005ஆம் ஆண்டு துவங்கின. இத்திட்டத்தின் கீழ் இரண்டாம் ஓடுபாதை, புதிய முனையக் கட்டிடம், மற்றும் சரக்கு வளாகத்தை  கட்டு-பராமரி-மாற்று அடிப்படையில் கட்டமைக்க திட்டமிடப்பட்டது. இதற்காக இந்திய வான்படைக்கு மகாராட்டிர அரசு 400 எக்டேர் நிலத்தை மாற்றாக வழங்கியது.
புதிய ஒருங்கிணைந்த முனையக் கட்டிடம் ஏப்ரல் 14, 2008இல் திறக்கப்பட்டது. இந்திய வானூர்தி நிலையங்கள் ஆணையம் பழைய கட்டிடத்தையும் inr 790000000 செலவில் மேம்படுத்தியது. இந்த வானூர்தி நிலையம் 17,500 சதுர மீட்டர் பரப்பளவில் மணிக்கு 550 பயணிகளை கையாளும் திறனுடன் கட்டமைக்கப்பட்டுள்ளது. புதிய முனையத்தில் 20 உள்பதிகை முகப்புகளும் 20 குடிபுகல் முகப்புகளும் அமைக்கப்பட்டுள்ளன. ஒருங்கிணைந்த முனையத்தில் கட்புல இணைப்பு வழிகாட்டுதலுடன் கூடிய பயணியர் வானூர்தி பாலங்களும் சரக்குப் பெட்டிகளுக்கான  சுமைச்சுழலிகளும் அமைந்துள்ளன. 600 தானுந்துகளை நிறுத்தற்கூடிய தானுந்து நிறுத்தற்பூங்காவும் உள்ளது. இதில் 18 நி்றுத்தற் தடவழிகள் உள்ளன. வானூர்தி நிலையத்தை முதன்மை நெடுஞ்சாலையுடன் இணைக்கும் அணுக்கச்சாலை புதியதாக கட்டப்பட்டது. வானூர்தி நிலையத்தின் வான்பயண வழிகாட்டுதலை மேம்படுத்த புதிய கட்டுப்பாட்டு அறையும் நவீன தொழில்நுட்பங்களுடன் கூடிய தொழில்நுட்பக் கட்டிடமும் திட்டமிடப்பட்டுள்ளன.
ஏர் இந்தியாவின் பராமரிப்பு மையம்
இந்த வானூர்தி நிலையத்தில் 50 ஏக்கர் பரப்பில் அமெரிக்க வானூர்தித் தயாரிப்பு நிறுவனமான போயிங் பராமரிப்பு- செப்பனிடுதல்-பழுதுபார்வை (MRO) வசதியை சனவரி 2011இல் கட்டமைத்துள்ளது. இந்த வசதியை ஏர் இந்தியாவின் பராமரிப்புத் துறை, ஏர் இந்தியா பொறியியல் சேவைகள் பிரிவு, 2013இல் ஏற்றுக்கொண்டது; சூன் 2015 முதல் இயக்கி வருகின்றது. இந்த $100 மில்லியன் பெறுமான திட்டத்தில் இரண்டு 100 x 100 மீட்டர் வானூர்திக் கூடாரங்களை லார்சன் அன்ட் டூப்ரோ கட்டியுள்ளது. இவை போயிங் 777 & 787-8 போன்ற அகல உடல் வானூர்திகளை நிறுத்தமளவிற்கு உள்ளன. மேலும் வேலைசெய்ய ஏதுவாக கூடுதலாக 24,000 ச மீட்டர்கள் பகுதியை வழங்குகின்றன. நாக்பூர் நாட்டின் மையமாக இருப்பதாலும் வெப்பநிலை மிக்கதாகவும் கடல்நீர் தூய்மைக்கேடும்  அரித்தலும் இல்லாததாலும் இந்த வானூர்தி நிலையத்தில் அமைக்க முடிவு செய்யப்பட்டது. உலகில் இத்தகைய வசதியை போயிங் நிறுவனம் இரண்டாவது முறையாக கட்டமைத்துள்ளது; முதலில் சீனாவின் சாங்காயில் நிறுவியுள்ளது.
வெளி இணைப்புகள்
பகுப்பு:இந்திய வானூர்தி நிலையங்கள்
பகுப்பு:இந்திய பன்னாட்டு வானூர்தி நிலையங்கள் பகுப்பு:மகாராட்டிரத்தில் வானூர்தி நிலையங்கள் பகுப்பு:இந்திய வான்படைத் தளங்கள் பகுப்பு:அம்பேத்கர்
அரசினர் கலைக்கல்லூரி, உதகமண்டலம்
அரசு கலைக் கல்லூரி, உதகமண்டலம் (Government Arts College, Ooty), இந்தியாவின் தமிழ்நாடு மாநிலத்திலுள்ள நீலகிரி மாவட்டம் உதகமண்டலத்தில் அமைந்துள்ள ஒரு கலை மற்றும் அறிவியல் கல்லுரியாகும். சிட்டோன் அவுசு மலை அமைந்துள்ள பகுதியில் இக்கல்லூரி அமைந்துள்ளது. கல்பங்களா எனப்படும் ஊட்டி கல் வீடு அமைந்துள்ள காரணத்தால், இம்மலைக்கு அப்பெயரிடப்பட்டது. கல்லூரி 1955இல் துவங்கப்பட்டது. புது தில்லியில் உள்ள பல்கலைக்கழக மானியக் குழுவின் அனுமதியின் பேரில், கோயம்புத்தூர் பாரதியார் பல்கலைக்கழகத்தின் இணைவுப் பெற்றக் கல்லூரியாக இயங்கி வருகிறது. தேசிய மதிப்பீடு மற்றும் தரச்சான்று அவையின் (NAAC) தரச்சான்று பெற்றுள்ளது.
சுதந்திரத்திற்கு முன்பு, இந்தக் கல்லூரியின் தற்போதைய கட்டிடம், பிரித்தானிய மெட்ராசு மாகாணத்தின் கோடைக்காலச் செயலகமாக இருந்தது. இன்றுவரை, லார்டு சல்லிவன் 18ஆம் நூற்றாண்டில் நட்ட ஓக் மரமும், லார்ட் மற்றும் லேடி வெலிங்டன் ஆகியோரால் நடப்பட்ட ஓக் மரங்களும் இக்கல்லூரியின் தோட்டத்தில் இருக்கின்றன. கல்லூரியின் நூற்றாண்டு விழாவின் போது இம்மரங்களை அவர்கள் அங்கு நட்டனர். இயற்கை எழில் கொஞ்சும் அற்புதமான சூழலில் இக்கல்லூரி அமைந்துள்ளது. கல்லூரியில் கிட்டத்தட்ட அனைத்துத் துறைகளிலும் பட்டப்படிப்பு, பட்டமேற்படிப்பு மற்றும் ஆராய்ச்சிப் படிப்புகளில் பட்டங்கள் வழங்கப்படுகின்றன.
வெளியிணைப்புகள்
பகுப்பு:நீலகிரி மாவட்டத்திலுள்ள அரசினர் கலைக் கல்லூரிகள் பகுப்பு:பாரதியார் பல்கலைக்கழக இணைவுக்கல்லூரிகள்
அகாத்னா
அகாத்னா (Hagåtña), முன்னதாக ஆங்கிலத்தில் அகான (Agana) மற்றும் எசுப்பானியத்தில் அகன்ன (Agaña) ஐக்கிய அமெரிக்க ஆட்புலமான குவாமின் தலைநகரமாகும். 18ஆம் நூற்றாண்டிலிருந்து இருபதாம் நூற்றாண்டு வரை, இது குவாமின் மக்கள்தொகை மிகுந்த இடமாக இருந்தது; ஆனால் தற்போது இது இரண்டாம் மிகக் குறைந்த பரப்பும் மக்கள்தொகையும் உள்ள சிற்றூராக உள்ளது. இருப்பினும் இது அரசின் ஆட்சிபீடமாக இருப்பதுடன் தீவின் முதன்மையான வணிக மாவட்டங்களில் ஒன்றாக விளங்குகின்றது.
புவியியல்
அகாத்னா குவாமின் மேற்கு கடலோரத்தில் அகாத்ன ஆற்றங்கரையில் அமைந்துள்ளது. அமெரிக்க கணக்கெடுப்பு வாரியத்தின் தரவுகளின்படி இதன் பரப்பளவு 1 சதுர மைல் (2.6 கிமீ²) ஆகும். வடக்கில் அகான விரிகுடாக் கடற்கரையும் கிழக்கில் அகான ஆறும் அதன் நஞ்செய் நிலங்களும் தெற்கில் மலைச்சிகரமும் (இதன் மேலே அகான ஐய்ட்சு என்ற சிற்றூர் உள்ளது) எல்லைகளாக உள்ளன. பல மீயுயர் அலுவலகக் கட்டிடங்கள் சிற்றூரின் மையத்தில் உள்ளன. மேற்கு புறத்திலுள்ள அனிகுவா எனப்படும் நகர்ப்புறம் வதிவிட வட்டாரமாக உள்ளது. மற்றபல சிற்றூர்களைப் போலல்லாது அகாத்னவின் மையப்பகுதி வளாகங்களாக பிரிக்கப்பட்டுள்ளது; அங்காடிகளும் உணவகங்களும் அனைத்து வளாகங்களிலும் பரந்துள்ளன. மிகுந்த மக்கள் வாழும் மொங்மொங்-டொடோ-மைத், சினஜனா, அகான ஐய்ட்சு போன்ற சிற்றூர்கள் அகாத்னவைச் சூழ்ந்துள்ளன.
வெளி இணைப்புகள்
பகுப்பு:ஓசியானியா தலைநகரங்கள் பகுப்பு:ஐக்கிய அமெரிக்க நகரங்கள் பகுப்பு:குவாம்
ஐதரசன் இருசெலீனைடு
ஐதரசன் இருசெலீனைடு (Hydrogen diselenide) என்பது H2Se2 என்ற மூலக்கூற்று வாய்ப்பாடு கொண்ட ஐதரசன் மற்றும் செலீனியம் தனிமங்களாலான ஒரு கனிம வேதியியல் சேர்மமாகும். (SeH)2 என்ற வாய்ப்பாட்டாலும் இதை குறிக்கலாம். ஐதரசன் டசெலீனைடு என்ற பெயராலும் இது அழைக்கப்படுகிறது. அறை வெப்பநிலையில் ஐதரசன் இருசெலீனைடு எளிதாக ஐதரசன் செலீனைடாகவும் செலீனியமாகவும் எளிதில் பிரிகிறது. எனவே ஐதரசன் இருசெலீனைடு நிலைப்புத்தன்மை கொண்டிருப்பதில்லை. இருப்பினும், சில கரைசல்களில் மட்டும் ஐதரசன் இருசெலீனைடு நிலைப்புத்தன்மையுடன் இருக்கும்.
மேற்கோள்கள்
பகுப்பு:செலீனியம் சேர்மங்கள் பகுப்பு:ஐதரசன் சேர்மங்கள்
பெக்கலோங்கன் பாடிக் அருங்காட்சியகம்
பெக்கலோங்கன் பாடிக் அருங்காட்சியகம் (Pekalongan Batik Museum) இந்தோனேசியாவின் மத்திய ஜாவா பகுதியில் பெக்கலோங்கன் என்னுமிடத்தில் அமைந்துள்ள ஒரு பாடிக் அருங்காட்சியகம் ஆகும். பாடிக் என்பது துணியில் மெழுகு எதிர்ப்புத்தன்மை கொண்ட சாயத்தைக் கொண்டு உருவாக்கப்படுகின்ற ஒரு வகையான கலையாகும்.
வரலாறு
இந்த அருங்காட்சியகத்தின் கட்டிடம் முன்னர் சிட்டி ஹால் ஆஃப் பெக்கலோங்கன் (1906), நகர மையத்தில் அமைந்து இருந்தது. இப்பகுதியில் தேவாலயம் மற்றும் தபால் அலுவலகம் போன்ற முக்கியமான காலனித்துவ கட்டிடங்கள் அமைந்துள்ளன. ஜூலை 12, 1972 ஆம் நாள் அன்று மத்திய ஜாவாவின் கல்வி மற்றும் கலாச்சார அமைச்சகத்தால் இந்த அருங்காட்சியகம் அதிகாரப்பூர்வமாக நிறுவப்பட்டதாக அறிவிக்கப்பட்டது.இந்தோனேசிய பாடிக் பண்பாட்டைப் பாதுகாத்தல், பாடிக் சேகரிப்புகளை பாதுகாத்து வைத்தல், மக்களுக்கு இந்தோனேசிய பாடிக் பண்பாடு தொடர்பாக பயிற்றுவித்தல் போன்றவை இந்த பெக்கலோங்கன் பாடிக் அருங்காட்சியகத்தின் முக்கிய நோக்கங்களாகும்.
சேகரிப்பு
இந்த அருங்காட்சியகத்தில் பெக்கலோங்கன் மற்றும் அதைச் சுற்றியுள்ள பகுதிகளைச் சார்ந்த பரந்த அளவிலான பாடிக் கலை மற்றும் வடிவமைப்பினைக் கொண்ட சேகரிப்புகள் காட்சிப்படுத்தப்பட்டு உள்ளன. அத்துடன் டச்சு காலம்‘ தொடங்கி இரண்டாம் உலகப் போரில் ஜப்பானின் செல்வாக்கு வரையிலான பாடிக் கலையின் வளர்ச்சி பற்றிய தகவல்களும் அதன் ஹோகோகாய் ஜாவானீய கலைப்படைப்புகளும் உள்ளன. இந்த அருங்காட்சியகத்தில் அலுவலக இடம், பாடிக் கலைப்பொருள்கள் விற்கின்ற கடை, நூலகம் மற்றும் கருத்தரங்கு அறைகள் உள்ளன. பாடிக் தயாரிப்புகளை செயல்முறையில் விளக்கும் வகையில் ஒரு பட்டறையும் அமைக்கப்பட்டு உள்ளது.
யுனெஸ்கோ அங்கீகாரம்
யுனெஸ்கோ பெக்கலோங்கன் பாடிக் அருங்காட்சியகத்தை உலகின் புலனாகாப் பாரம்பரியம் (World Intangible Heritage) என்று 2009 ஆம் ஆண்டில் அறிவித்துள்ளது. இந்த அருங்காட்சியகம் பாடிக் பண்பாட்டைக் காப்பதோடு, பாடிக் கலை சேகரிப்புகளை பாதுகாத்து வைப்பதில் முக்கியத்துவம் செலுத்துகிறது. அத்துடன் இந்த கலை தொடர்பான விழிப்புணர்வினை உண்டாக்கும் வகையில் பயிற்றுவிப்பு, பட்டறை நடத்துதல் போன்ற பணிகளை மேற்கொண்டு வருகிறது. இந்த அருங்காட்சியகத்தில் 1,200க்கும் மேலான பாடிக் துணி வகைகள் பார்வையாளர்களுக்காகக் காட்சிப்படுத்தப்பட்டு அமைக்கப்பட்டுள்ளன. இவ்வாறு காட்சிப்படுத்தப்பட்டுள்ளவற்றில் பல பொருள்கள் கோட்பாட்டு அடிப்படையில் உள்ளன. அவை பொதுமக்களிடம் அந்த கலையின் ஆரம்பம் தொடங்கி வரலாறு, வளர்ச்சி நிலை, அதைப் பேணிப் பாதுகாத்தல் என்பதை எடுத்துரைக்கும் வகையில் அமைந்துள்ளன. பாடிக் அருங்காட்சியகம் பாடிக் கலையினைப் பாதுகாத்துக் கொண்டுவருகின்ற நிலையில், பழக்க வழக்கங்களைப் பாதுகாத்தல் என்ற அடிப்படையில் இந்தோனேசியாவின் ஒரே அருங்காட்சியகம் என்ற பெருமையினை யுனெஸ்கோ மூலமாகப் பெற்றுள்ளது. பாடிக் கலையினைப் பயிற்றுவிப்பதற்கான பயிற்சிப் பட்டறைகள் அருங்காட்சியக வளாகத்தில் மட்டுமே நடத்தப்படுவதில்லை. அனைவரையும் சென்றடையவேண்டும் என்ற நன்னோக்கில் பொது இடங்களிலும்கூட அவை நடத்தப்படுகின்றன.
குறிப்புகள்
பகுப்பு:இந்தோனேசிய அருங்காட்சியகங்கள்
ஏகாம்பர முதலியார்
ஏகாம்பர முதலியார் தமிழ் எழுத்தாளர் ஆவர். இவர் நாராயணசாமி உபாத்தியாயர் என்பவருக்கு செஞ்சியில் சைவ வெள்ளாளர் மரபில் பிறந்தார். ஏகாம்பர முதலியார் சோதிடம் மற்றும் வைத்தியம் போன்ற துறையில் வல்லுனராக இருந்தார். எண்ணற்ற தமிழ் நூல்களை ஏழுதியுள்ளார். இவர் எழுதிய நூல்களில் சில மருத்துவம் சார்ந்தவையாகவும் உள்ளன. சில அம்மானை நூல்களையும் நாடக நூல்களையும் எழுதியுள்ளார்.
இவரது காலம் பத்தொம்பதாம் நூற்றாண்டின் இறுதி மற்றும் இருபதாம் நூற்றாண்டின் தொடக்கமும் ஆகும்.
இவர் உயர் நீதிமன்றச் சிந்து என்ற பாடலை உயர்நீதிமன்றத்தின் பெருமைகளை விளக்கும் விதமாக எழுதியுள்ளார்.
புரூரவசு
புரூரவசு இந்து தொன்மவியலின் படி பூலோகத்து அரசனும், இந்திரனின் நண்பரும், தேவ கன்னிகையான ஊர்வசியின் கணவனும் ஆவார்.
இவர் ஊர்வசியையும், சித்திரலோகையையும் கடத்தி சென்ற கேசி என்ற அரசனுடன் போரிட்டு இருவரையும் மீட்டார். பின் இருவரையும் தேவலோகத்தில் சேர்த்தார். இதன் காரணமாக ஊர்வசிக்கு புரூரவசுவின் மேல் காதல் ஏற்பட்டது. பரதரின் நாட்டிய நாடகத்தில் தன்னை மறந்து ஊர்வசி தன் காதலை வெளிப்படுத்தியமையால், பரதரின் சாபத்தால் பூலோகத்தில் கொடியாக 50 வருடங்கள் இருந்து பின் புரூரவசுவை மணம் செய்தார். மாயாதரன் எனும் அசுரனை வெல்ல இந்திரனுக்கு துணையாக இருந்தார். அதன் பின் இந்திர லோகத்தில் நடந்த நடன நிகழ்ச்சியில் ஆடிய ரம்பையின் நடத்தினை விமர்சனம் செய்தார். இதனால் ரம்பையின் நடன ஆசிரியரான தும்புரு ஊர்வசியை விட்டு புரூரவசு பிரிய சாபம் தந்தார். இதனால் புரூரவசு ஊர்வசியைப் பிரிந்து பின் திருமாலை நோக்கி கடுஞ்தவம் செய்து அந்த தவத்தின் பலனால் மீண்டும் ஊர்வசியை அடைந்தார்.
கருவி நூல்
தமிழில் சமயம் - பௌத்தக் கதைகள், இசைவாணர் கதைகள் - வீ. அரசு - இளங்கணி பதிப்பகம்
வெளி இணைப்புகள்
பகுப்பு:இந்து தொன்மவியல்
குலாலை இஸ்மாயில்
குலாலை இஸ்மாயில் (Gulalai Ismail   , گلالئی اسماعیل ; பிறப்பு. 1986) பாகிஸ்தானின் கைபர் பக்துன்க்வாவைச் சேர்ந்த பஷ்தூன் மனித உரிமை ஆர்வலர் ஆவார். இவர் அவேர் கேர்ள்ஸின் தலைவராகவும், சர்வதேச மனிதநேய செயல்பாட்டளர்களுக்கான உலகளாவிய தூதராகவும் உள்ளார். சர்வதேச அளவில் நடைபெறும் மாநாடுகளில் அமைதி மற்றும் பெண்களின் அதிகாரம் மேம்படுத்துதல் என்ற தலைப்பில் பேசி வருகிறார். சர்வதேச மனிதநேய மற்றும் நெறிமுறை சங்கத்தின் மனிதநேய விருது மற்றும் மோதல் தடுப்புக்கான ஃபண்டேஷன் சிராக் அமைதி பரிசு பெற்றவர். அவர் பஷ்தூன் தஹஃபஸ் இயக்கத்தில் (PTM) பஷ்தூன் மனித உரிமைகளுக்காக பிரச்சாரம் செய்யும் ஆர்வலராக உள்ளார்.
2019 ஆம் ஆண்டில், பாக்கிஸ்தானிய இராணுவத்தால் நடத்தப்பட்டதாகக் கூறப்படும் பாலியல் வன்கொடுமைகள் மற்றும் காணாமல் போகச் செய்தலுக்கு எதிராக பேசியதற்காக உயிருக்கு பயந்து இஸ்மாயில் பாகிஸ்தானிலிருந்து தப்பி அமெரிக்கா சென்றார். மார்ச் 2021 இல், அவர் மனிதநேய சர்வதேசத்தின் உலகளாவிய தூதராக ஆனார்.
ஆரம்பகால வாழ்க்கை மற்றும் செயல்பாடுகள்
இஸ்மாயில் சுவாபியில் பிறந்தார். தனக்கு ஒன்பது வயதாக இருக்கும் போது பாக்கித்தானில் உள்ள பெசாவர் சென்றார்.இவரது தந்தை முகமது இஸ்மாயில், ஆசிரியர் அம்ற்றும் சமூக ஆர்வலர் ஆவார். இவர் சிறுவயது முதலே பெண்களுக்கான உரிமைகள், பாலின வேறுபாடு ஆகியன குறித்து போதிக்கப்பட்டார். 2012ஆம் ஆண்டில் இஸ்லாமாபாத்தில் உள்ள குவைத்-இ-அசாம் பலகலைககழகத்தில் உயிரி தொழில்நுட்பவியலில் இவர் முதுகலைப் பட்டம் பெற்றார். தனது 16ஆம் வயதில் அவேர் கேர்ள்ஸ்  எனும் தொண்டு நிறுவனத்தை தனது சகோதரிசபா இஸ்மாயிலுடன் இணைந்து  துவங்கினார். பாக்கித்தானின் வடகிழக்குப் பகுதியில் உள்ள கைபர் பக்துன்வா மாகாணத்தின் கிராமப்புறப் பகுதியில் உள்ள பெணக்ளுக்கு எதிரான வன்முறைகள், ஒடுக்குமுறைகளுக்கு எதிராகப் போராடுவதற்காக இந்த நிறுவனத்தை இவர்கள் ஆரம்பித்தாக 2011ஆம் ஆண்டில் ஒரு நேர்காணலில் இவர் தெரிவித்தார்.
விருதுகள் மற்றும் அங்கீகாரம்
2013 ஆம் ஆண்டில், அவர் மக்களாட்சி விருதினை தேசிய மக்களாட்சி அறக்கட்டளையிடமிருந்து பெற்றார். ஃபாரின் பாலிசி எனும் இதழால் 2013 ஆம் ஆண்டின் 100 முன்னணி உலகளாவிய சிந்தனையாளர்களில் ஒருவராக அங்கீகரிக்கப்பட்டார்.
ஆகஸ்ட் 2014 இல், இங்கிலாந்தின் ஆக்ஸ்போர்டில் நடந்த உலக மனிதநேய மாநாட்டில் மனிதநேய செயற்பாட்டளர் அமைப்பினால் சர்வதேச மனிதநேய விருது வழங்கப்பட்டது. இவர் 2017 ஆம் ஆண்டில் சர்வதேச மனிதநேய செயற்பாட்டாளர்களின் இயக்குநர்கள் குழுமத்திற்கு தேர்வானார். 2021 இல், அவர் மனிதநேய சர்வதேசத்தின் முதல் தூதராக நியமிக்கப்பட்டார்.
2016 ஆம் ஆண்டில், ஃபண்டேஷன் சிராக் அவேர் கேர்ள்ஸ் நிறுவனத்திற்கு மோதல் தடுப்புக்கான அமைதி பரிசு வழங்கியது. இது இஸ்மாயிலுக்கு அப்போதைய பிரெஞ்சு ஜனாதிபதி பிரான்சுவா ஆலந்திடமிருந்து வழங்கப்பட்டது.
2017 ஆம் ஆண்டில்,மத தீவிரவாதத்திற்கு எதிராக பிரச்சாரம் செய்ததற்காக இஸ்மாயில், கொலை செய்யப்பட்ட பத்திரிகையாளரும், ஆர்வலருமான கௌரி லங்கேசுடன் இணைந்து அண்ணா போலிட்கோவ்ஸ்கயா விருது பெற்றார்.
சான்றுகள்
பகுப்பு:பஷ்தூன் மக்கள் பகுப்பு:பாக்கித்தானியப் பெண்ணியவாதிகள் பகுப்பு:வாழும் நபர்கள் பகுப்பு:1986 பிறப்புகள்
துறையூர் மாரியம்மன் விநாயகர் கோயில்
துறையூர் மாரியம்மன் விநாயகர் கோயில் தமிழ்நாட்டில் திருச்சிராப்பள்ளி மாவட்டம், துறையூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் மாரியம்மன் சன்னதியும், விநாகர், புலியடியான் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. சித்திரை மாதம் சித்திரைதிருவிழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:திருச்சிராப்பள்ளி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
குள்ள அணில்
குள்ள அணில் (Least pygmy squirrel) மேலும் சமவெளி குள்ள அணில் என்றழைக்கப்படுவது அணில் குடும்பத்தைச் சேர்ந்த கொறிணி சிற்றினம் ஆகும். இந்த அணில் ஒரு அகணிய உயிரியாக பெரும்பாலும் 750 மீ (2,500 அடி) உயரத்திற்கு கீழே உள்ள காடுகளில் காணப்படுகிறது. இவை குறிப்பாக தென்கிழக்கு ஆசிய தீவுகளான போர்னியோ, சுமாத்திரா மற்றும் பங்கி தீவுகள் ஆகியவற்றில் கணிசமாக காணப்படுகிறது. ஆப்பிரிக்க குள்ள அணிலைப் போல இது உலகின் மிகச்சிறிய அணில் ஆகும். இதன் மொத்த நீளம் 10–14 செமீ (3.9-5.5) அங்குலம்) மற்றும் 12–26 g (0.42-0.92 oz) எடை கொண்டது.
மேற்கோள்கள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள் பகுப்பு:அணில்கள்
மோதி பாக் அரண்மனை
மோதி பாக் அரண்மனை (Moti Bagh Palace) (ਮੋਤੀ ਬਾਗ਼ ਮਹਲ, இந்தியாவின் பஞ்சாப் மாநிலத்தின் பட்டியாலாவில் உள்ளது. உலகின் பெரிய குடியிருப்புகளில் ஒன்றான இவ்வரண்மனையில், பாட்டியாலா அரச குடும்பத்தினர் 1940ஆம் ஆண்டு வரை வாழ்ந்தனர். புது மோதி பாக் அரண்மனை கட்டிய பின், முன்னாள் பாட்டியால அரச குடும்பத்தினர்கள்  அங்கு குடியேறிவிட்டனர். பழைய மோதிபாக் அரண்மனை 1840இல் பாட்டியாலா மகாராஜாவால் கட்டப்பட்டு, மன்னர் பூபிந்தர் சிங்கால் 1920இல் விரிவாக்கம் செய்யப்பட்டது. இந்திய விடுதலைக்குப் பின்னர் இந்திய அரசு பழைய அரண்மனையை கையகப்படுத்தி, அதில் சில மாற்றங்கள் செய்து அரசு அருங்காட்சியகம், இறந்து பாடம் செய்யப்பட்ட விலங்குகள் மற்றும் பறவைகளின் காட்சிகூடம் மற்றும் வடக்கு மண்டல பண்பாட்டு மையம் அமைத்தது. இப்பழைய அரன்மணையின் கிழக்குப் பகுதியில் தேசிய விளையாட்டு நிறுவனம் (NIS)  அமைந்துள்ளது. மேலும் இங்கு  ஆண்டு தோறும் பட்டியாலாவின் பாரம்பரிய விழாக்கள் நடைபெறுகிறது. புது மோதி அரண்மனையில் பட்டியாலாவின் முன்னாள் அரச குடும்பத்தினர் வாழ்கின்றனர்.
மேற்கோள்கள்
பகுப்பு:இந்திய பஞ்சாபில் உள்ள கட்டிடங்கள் பகுப்பு:பாட்டியாலா மாவட்டம் பகுப்பு:இந்திய பஞ்சாப் அரண்மனைகள்
ஐரோப்பியப் புலம்பெயர்வோர் நெருக்கடி
ஐரோப்பியப் புலம்பெயர்வோர் நெருக்கடி (European migrant crisis)    அல்லது ஐரோப்பிய அகதிகள் நெருக்கடி (European refugee crisis)     என்பது 2015ஆம் ஆண்டில் நடுநிலக் கடல் (அல்லது தென்கிழக்கு ஐரோப்பா) வழியாக ஐரோப்பிய ஒன்றியத்திற்கு பெருமளவில் அகதிகளும், புலம் பெயர்வோரும் வந்தது குறித்ததாகும். இவர்கள் மத்திய கிழக்கு (சிரியா, ஈராக்), ஆபிரிக்கா (எரித்திரியா, நைஜீரியா, சோமாலியா, சூடான், காம்பியா), மேற்கு பால்கன் (கொசோவோ, அல்பானியா, செர்பியா, பொசுனியா எர்செகோவினா, மாக்கடோனியா), தெற்காசியா (ஆப்கானிஸ்தான், பாகிஸ்தான், வங்காளதேசம்) ஆகிய பகுதிகளிலிருந்து புகலிடம்கோரி வந்து சேர்ந்தவர்கள் ஆவர்.
அகதிகளுக்கான ஐக்கிய நாடுகளின் ஆணையத்தின் அறிக்கையின்படி, செப்டம்பர் 2015 துவக்கம்வரைக்கும் சிரியா, ஆப்கானிஸ்தான், எரித்திரியா நாடுகளிலிருந்து பெருமளவில் (71 சதவீதம்) அகதிகள் வந்திருந்தனர். இவர்களில் 72 சதவீதம் பேர் வயதுவந்த ஆண்கள் ஆவர். ஏப்ரல் 2015இல் சுமார் 2000 புலம் பெயர்வோரை ஏற்றிக்கொண்டு வந்த 5 படகுகள் நடுநிலக் கடலில் மூழ்கின. இந்த நிகழ்வுகளில் சுமார் 1200 பேர் உயிரிழந்தனர். இதன் காரணமாக புலம்பெயர்வோர் நெருக்கடி (migrant crisis) எனும் சொற்றொடர் ஊடகங்களின் பயன்பாட்டுக்கு வந்தது.
புலம்பெயர்ந்தோர் எண்ணிக்கை விவரம்
புலம்பெயர்விற்கான அனைத்துலக அமைப்பு, 16 அக்டோபர் 2015 அன்று வெளியிட்ட விவரங்கள் :
செருமனியின் நிலைப்பாடு
புலம்பெயர்வோரை தனது நாட்டிற்கு வரவேற்பதால், பெரும்பாலானோர் தங்களின் புகலிடமாக செருமனியை தேர்ந்தெடுக்கிறார்கள். தனது நாட்டின் மாநிலங்கள் ஒரு குறிப்பிட்ட விகிதத்தில் புகலிடம்கோருவோரை ஏற்றுக்கொள்ள வேண்டும் எனும் பகிர்மானத் திட்டத்தை செருமனி அரசு நடைமுறைப்படுத்தியது. இதனையொட்டி மாநிலங்களின் விமரிசனங்களையும் அரசு எதிர்கொண்டது.
ஆசுதிரியாவுடனான தனது எல்லையில் இடைக்கால கட்டுப்பாடுகளை செப்டம்பர் 13 அன்று செருமனி அறிவித்தது. பாதுகாப்புக் காரணங்களுக்காக எனக் கூறப்பட்ட இந்தக் கட்டுப்பாடுகளின்படி, ஆசுதிரியாவிலிருந்தான தொடர்வண்டிப் போக்குவரத்து நிறுத்தப்பட்டது; வாகனப் பரிசோதனைகள் நடைமுறைப்படுத்தப்பட்டது.
அங்கேரியின் நிலைப்பாடு
செர்பியாவிலிருந்து அங்கேரி நாட்டிற்குள் நுழைந்த சுமார் 9000 புலம்பெயர்வோரை தடுத்து நிறுத்திய அங்கேரி காவற்துறை, அவர்களை தனது காப்பில் வைத்தது. செர்பிய எல்லையை ஒட்டிய தனது பகுதிகளில் அவசரகால நிலையை அங்கேரி பிரகடனப்படுத்தியது.
குரோவாசியாவின் நிலைப்பாடு
புலம்பெயர்வோரை வரவேற்பதாக ஆரம்பத்தில் தெரிவித்த குரோவாசியா, புலம்பெயர்வோரின் முக்கிய இடமாக தனது நாட்டை கருதலாகாது என செப்டம்பர் 18 அன்று அறிவித்தது. 3 நாட்களில் சுமார் 17,000 புலம்பெயர்வோர் தனது நாட்டில் நுழைந்ததால், குரோவாசியா தனது கொள்கையை மாற்றிக் கொண்டது.
சுலோவேனியாவின் நிலைப்பாடு
புலம்பெயர்வோர் எண்ணிக்கையைக் கட்டுப்படுத்தாமல், அவர்களை சுலோவேனியாவுக்கு குரோவாசியா அனுப்பிவருவதாக சுலோவேனியா குற்றஞ்சாட்டியது.
வெளியிணைப்புகள்
பகுப்பு:அகதிகள் பிரச்சினை பகுப்பு:2015 நிகழ்வுகள்
போனிடா சர்மா
thumb| 2019 ஆம் ஆண்டு ஒரு நிகழ்வில் போனிடா சர்மா போனிடா சர்மா (Bonita Sharma) நேபாள நாட்டைச் சேர்ந்த ஒரு சுகாதார மற்றும் ஊட்டச்சத்து ஆர்வலராவார். சமூக மாற்றத் தயாரிப்பாளர்கள் மற்றும் கண்டுபிடிப்பாளர்கள் என்ற இளைஞர்கள் தலைமையிலான ஓர் அமைப்பை நடத்தி வருகிறார்.பெண்களை கல்வி, புதுமை,  ஆரோக்கியம் மற்றும் ஊட்டச்சத்து தொடர்பான தொழில்முனைவோர்களாக்க அதிகாரம் அளிக்கும் நோக்கத்துடன் இவ்வமைப்பு உருவாக்கப்பட்டதாகும். 2019 ஆம் ஆண்டு பிபிசியின் மிகச் சிறந்த 100 பெண்களில் ஒருவராக இவரும் பட்டியலிடப்பட்டார்.
தொழில்
போனிடா சர்மா 2017 ஆம் ஆண்டில் சமூக மாற்றத் தயாரிப்பாளர்கள் மற்றும் கண்டுபிடிப்பாளர்கள் அமைப்பை நிறுவினார். இவ்வமைப்பின் தலைமை நிர்வாகியாகவும் இயங்கி வருகிறார். இது ஓர் இலாப நோக்கற்ற அமைப்பாகும். ஊட்டச்சத்து குறைபாட்டை ஒழிப்பது, நல்ல ஆரோக்கியத்தை ஊக்குவிப்பது போன்றவை இவ்வமைப்பின் நோக்கங்களாக உள்ளன. குறிப்பாக பெண்கள், சிறுமிகள் மற்றும் குழந்தைகள் இவ்வமைப்பின் கவனத்தில் கொள்ளப்படுகிறார்கள்.
ஊட்டச்சத்து குறைபாட்டால் குழந்தை இறப்புகளைக் குறைப்பதற்காக, நியூட்ரிபீட்சு அல்லது போசன் மாலா என்ற வளையலை இவர் அறிமுகப்படுத்தினார். இத்திட்டம் தாய்மார்கள் தங்கள் குழந்தைகளுக்கு சத்தான உணவைத் திட்டமிட உதவுகிறது. 2016 ஆம் ஆண்டில் நியூட்ரிபீட்சு திட்டம் மலேசியாவின் கோலாலம்பூரில் நடைபெற்ற ஆசிய பசிபிக் இளைஞர் கண்டுபிடிப்பு போட்டியை வென்றது. வளையல்களை விற்பதன் மூலம் கிடைக்கும் லாபத்தில், கிழக்கு நேபாளத்தின் மொராங் மாவட்டத்தில் பேரழிவால் பாதிக்கப்பட்ட தாய்மார்கள் மற்றும் குழந்தைகளுக்கு சமூக மாற்றத் தயாரிப்பாளர்கள் மற்றும் கண்டுபிடிப்பாளர்கள் அமைப்பின் உதவியை வழங்க முடிந்தது.
28 மணிகள் கொண்ட சிவப்பு வட்ட வளையல்களையும் சமூக மாற்றத் தயாரிப்பாளர்கள் மற்றும் கண்டுபிடிப்பாளர்கள் அமைப்பு உற்பத்தி செய்கிறது, இதனால் பெண்கள் வெவ்வேறு வண்ணங்களைப் பயன்படுத்தி மாதவிடாய் சுழற்சியைத் திட்டமிட முடியும். ஊட்டச்சத்து, கருக்கலைப்பு மற்றும் கோவிட் -19 போன்ற பெண்களைப் பாதிக்கும் பிரச்சினைகள் குறித்தும் சர்மா எழுதுகிறார்.